ซอฟต์คุ้กกี้ชื่อดังจากอังกฤษ ช่วงแรกคนต่อคิวยาวมากจริงๆ ยาวไปถึงการ์เร็ตป็อปคอร์น แต่ตอนนี้คนเริ่มซาลงแล้ว วันนี้ไปทานโปรซื้อ 5 แถม 2 ยังคงอยู่ แต่ว่ามีแต่รสค่อนข้างซ้ำกันเยอะ จึงเลือกมาเท่านี้ ตัวแป้งจะรสชาติเหมือนกัน ต่างกันแค่วัตถุดิบที่นำมาใส่ในตัวคุ้กกี้ และทุกอันดูเหมือนจะยังสุกไม่เต็มที่ เพราะข้างในยังค่อนข้างแฉะอยู่ เลยรู้สึกไม่ฟินเท่าที่ควร

Milk Chocolate Chunk - คุ้กกี้ไส้ช็อคโกแลตนม ช็อคโกแลตรสชาติจะคล้ายๆกับของเฮอร์ชี่ส์

White Chocolate Chunk - คุ้กกี้ไส้ไวท์ช็อคโกแลต อันนี้ตัวไวท์ช็อคโกแลตหวานไปหน่อยสำหรับเรา

Macadamia & White Chocolate - รสชาติเหมือนกันกับคุ้กกี้ไส้ไวท์ช็อคโกแลต ต่างกันแค่มีแมคคาเดเมียเพิ่มเข้ามา ทำให้ได้รสสัมผัสในการเคี้ยวมากขึ้น

Cranberry & White Chocolate - ในของส่วนคุ้กกี้ไส้ไวท์ช็อคโกแลตทั้งหมด อันนี้จะอร่อยสุด เพราะมีรสเปรี้ยวจากแครนเบอรี่เข้ามา ทำให้มีรสชาติหลากหลายขึ้น

Coconut - รสชาติจะแปลกกว่าชิ้นอื่น ตรงที่จะมีเนื้อมะพร้าวแทรกอยู่ในเกือบทุกส่วนของเนื้อคุ้กกี้ ทำให้จะออกแข็งกว่าคุ้กกี้ชิ้นอื่นๆ และมีกลิ่นมะพร้าวหอมๆมันๆแทรก